钦定古今图书集成/方舆汇编/职方典/第1469卷 > 大理府古迹考 通志
## 钦定古今图书集成/方舆汇编/职方典/第1469卷 > 大理府古迹考 通志

本府。〈太和县附郭。〉

画卦台　，在苍山龙泉峰下。昔武侯屯兵于此，草莱中得石刻伏羲像，因作八卦台祀之。天威迳　龙关以西皆是。孟获对武侯曰：“公天威也。” 迳以此名。

千寻塔　在崇圣寺上。有铁铸字识云：“贞观间尉迟敬德监造。” 正统九年地震，塔裂，旬日复合。五华楼址　在城中，唐大中时南诏丰祐建。元世祖征大理，驻师其下。至正德间重修，址存。按《明一统志》：在府治西。唐大中十年，南诏券丰祐所建，以会西南彝十六国。楼方广五里，高百尺，上可容万人。元世祖征大理时，驻兵楼前。至元三年，尝赐金重修。前有宋高国公《辅政碑》，僧子云撰文。

《蒙国大诏碑　》。在城北，郑回撰文，杜光庭书，今剥落殆尽。

辘角庄　在城南二十里。昔南诏神武王有女，欲自择配，倒坐牛背，任其所之。至一委巷老妪家，角左右侧入，遂嫁其子，王怒，绝女。后其婿于樵采处得金砖，负归，作金桥银路以燕王，王叹曰：“真天婚也，好如旧。” 因名其地曰辘角庄。大石案　在城北三十里。唐永徽间，杨波远为迦叶设供，就石为案，宽平丈许。

《胜概》楼　在三塔寺。楼制高广，览尽湖山，上有洪钟，声极清远。

刻石岩　，在洱河东岸。凤伽异刻碑国门，取材于此。

石乳岩　在茫涌溪上有滴乳石。高智昇初生时，曾弃其下石，滴乳入口，数日不死，始收养之。逆水浮板　，在城中大悲寺。唐末有木板逆流三里许，人异之，取视，见观音像，因奉于寺。明成化间，雪深七尺，烟火俱尽，像前香篆不灭。《平云南碑　》在城西，元世祖驻跸之地。

《平章碑　》，在城西北苍山应乐峰。

《南诏碑　》在城西南。唐天宝间，阁罗凤归吐蕃。

揭碑国门，明不得已而叛，西泸令郑回撰文。按《明一统志》在太和县，蒙氏阁罗凤叛唐归吐蕃。揭碑国门，明不得已而叛。

金刚城　，在佛顶峰麓。南诏云：“南王筑。”

《南诏城》遗址　凡七，一在河尾里，一在关邑里，一在太和村，一在北国，一在蟠溪里，一在塔桥，一在摩用，皆为备吐蕃而设。

“玉手碑　” ，在崇圣寺。僧念庵书《证道歌》，刻于石。以其右手自腕至掌，莹明如玉，故名。

《玉磬碑　》，在兰峰无为寺，《汝南王记》。

“桂楼　” ，在蟠溪。杨黼读书处。其下有“退笔冢” ，今圮。

白虎墩　在感应寺。昔传有僧在厨炊黍，见白虎入，急以甑縻掷之，绕其颈而遁。明视西廊塑虎，颈有甑縻焉。寺废墪存。妇负石　在城南和阳铺。昔汉兵至境，见妇人负大石，众咸惊异，戒勿露刃，但略其地为叶榆县，后人祀观音像于上焉。

天桥　在城西南三十五里，俗谓观音。凿石以泄洱水，下断上连，石梁跨之。两岩激水溅珠，宛如梅绽，人呼为“不谢梅。”

洱海月　在下关，五更时月落已尽，水中犹现一轮，惟十一月见之。

石马泉　：在城西，明杨慎刻禹碑于石上。按《明通志》：“水味甘冽，源出西天竺。”

翠华堂　，在无为寺。元世祖驻驆之处，万松郁然。

“写韵楼　” 杨慎著《六书转注处》。

“混沌亭　” ，在龙尾关西谷中，有《李将军祠》，为唐死事之臣，南诏祠之。

占文阁　在府城西南。每星回节，似有火炬出焉。土人以占科目之多寡。

观音石　，在三塔寺南，上有杨黼《八分书志》之。风孔　在三阳峰蔑原之上，风从孔出，刺人肌骨。

“日课岩　” ，在洱河东北，山有悬石，可三尺许。昔僧慈济日于石上课拜，后化去。

香岩佛迹　在中峰之半，异香逼人，传为“佛迹。” 《赵州》

孔明故垒　在州东北三里九龙池山顶。建宁县城　即今迷渡。武侯南征，置县筑城。白岩城　，在州东南六十里。明嘉靖间，通判张民筑。今存废址。

仙桥　在白岩川西山。南诏时，有杜老蛮者即岩构寺。上有独木桥，其木异常，每月十五夜，桥木自换。又有奇树，名菩提树，一名“思维树。” 《孔明印　》在定西岭，岩间刻印篆，传为武侯所作。

唐城　，在州南十五里。唐李宓筑。

彩云城　，在白岩西山下，即《一统志》所谓文案洞城也。白国王张龙佑那筑。

御井　在州北十五里。元世祖驻驆此地，时大旱，兵渴，世祖祷神凿池，泉忽涌出。

凤栖木　在白岩赤水江，有古树二株，昔传凤栖其上。

云南县

镜州旧城　在县西南，唐置，遗址尚存。

旧勃弄匡川县　，在县东南。

地符石　在县西三里，石上有鸟篆，赤如丹砂，人莫能辨。按《明一统志》“在云南县西二十五里，石上有篆文如印，人不敢践。”

《龙马迹　》，在青龙海之西，石上有人马足迹各一。

邓川州

诸葛寨　，在州东三十里。猪洞南山顶有石墙遗址，相传为武侯驻兵处。其下有龙潭，石壁刻星云人马之形，孟获所据银坑洞即此。德源城　在城东，昔邓赕诏居之。南诏既并邓赕，其妻慈善不屈死。南诏旌其城曰“德源”，事详《列女》。

浪穹县

凤羽县址　在县南，今名“凤羽乡。”

天鼓石　在县西山半，高四尺，方一尺五寸。段氏时，有高僧凿底为孔，欲函己骨。及茶毗日，有天鼓鸣。

三营　，在莲花山下。元世祖人大理，以此地为吐蕃襟喉，留军三百户镇之，因名。

古柏亭　在县东五里。元咸熙初建。今亭废柏存，轮囷如盖。

观音岩像　在县西雒马井江边。

《占农》石　：在凤羽乡，石窍中有物如蛇，见首则

《年丰》见尾，则年歉见腹，丰歉半之。

宾川州

《遂久县》址　在金沙江东北，古称“白门。”

迦叶门　，俗呼“华首门” ，在鸡足山顶，迦叶入定之所。唐南诏永贞间，僧小澄从此扣石门入。有二僧，追之不及，大悔恨，焚身门外。焚处生二柏树，至今存焉。

八《功德水　》。在鸡足山巅。迦叶于石山卓锡成泉。清流不竭。

驯虎涧　在鸡足山，传为迦叶驯虎之所云。《龙州》。

石中杖屦　在州左。俗传正德间，土官叚文显见有老人，令剖山石，言毕不见。文显剖石，得铁杖、铁屦各一。因建寺，设老人像祀之。

金鸡岩　在顺荡山。岩窟中有白石，形如鸡。岩下有石龙露其半，鳞甲爪尾皆具。

北胜州

祭锋台　在州南二十里。武侯南征时，祭剑于此。

崀峨城，址　在州南五十里，蒙氏所筑。

《程海磁枕　》，昔有渔者网得之，色青碧，视其润燥，可占晴雨。